Skoger prestegjeld

Skoger prestegjeld var et prestegjeld tilhørende Drammen prosti i Tunsberg bispedømme i Den norske kirke. Det omfattet Skoger sogn i Drammen kommune i Buskerud fylke, og hovedkirken var Skoger kirke.

Historikk 

Ved reskript 02.03.1742 ble Skoger og Konnerud sogn utskilt fra Sande prestegjeld i Jarlsberg grevskap i 1752.

Skoger prestegjeld omfattet inntil 1843 også Tangen sogn, som ved kgl. res. 06.03.1843 ble skilt ut og lagt til Strømsø prestegjeld. Samtidig ble Strømsgodset sogn skilt ut fra Strømsø og lagt til Skoger prestegjeld. Strømsgodset ble skilt ut som eget prestegjeld ved kgl. res. 08.04.1938.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Skoger prestegjeld og dets sogn er nå en del av Drammen kirkelige fellesråd underlagt Drammen prosti.

Referanser

Drammens historie
Prestegjeld i Tunsberg bispedømme
Religion i Buskerud